










Eelnõu

NARVA LINNAVALITSUS

PROTOKOLLILINE OTSUS

Narva 









________________

Narva Linnavalitsuse volitamine sotsiaalmajutusüksuse 

asutamise küsimustes ja riigihanke korraldamise õiguse

delegeerimine

Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse abilinnapea Aleksandr Ljudvig´ut kandma ette eelnimetatud küsimust Narva Linnavolikogu istungil.

Narva Linnavalitsuse volitamine sotsiaalmajutusüksuse 

asutamise küsimustes ja riigihanke korraldamise õiguse

delegeerimine

1. Asjaolud ja menetluse käik

Eluasemeteenus kuulub sotsiaalteenuste hulka.

Eluasemeteenuse osutamisega tegeleb käesoleval ajal Narva linn sotsiaaleluruumi eraldamise näol munitsipaalühiselamutes. 

Narva linna omandis ja SA Narva Linnaelamu haldamisel on 9 ühiselamut, kus seisuga 01.05.2008 on 1345 eluruumi, millest 713 on sotsiaaleluruumid. Iga aastaga kasvab sotsiaaleluruumi vajavate inimeste arv. 

Munitsipaalühiselamute (mille hulgas on ka sotsiaaleluruumid) haldamisega, sotsiaaleluruumi üürilepingute sõlmimise ja lõpetamisega, samuti sotsiaaleluruumi üürnike üürivõlgade küsimuse lahendamisega tegeleb  SA Narva Linnaelamu.

SA Narva Linnaelamu spetsialistide kohustuste hulka kuulub teenindamise korraldamine ja eluruumide haldamine. Ent faktiliselt kannavad sotsiaaleluruumide üürnikega tehtavad tegevused enamasti sotsiaalteenuste iseloomu, sealhulgas:

· lastekodu kasvandike abistamine iseseisvasse ellu astumisel,

· eakate ja puuetega inimeste abistamine (arsti kutsumine, toidu toomine, ravimite ostmine jmt),

· töö narkosõltlastega ja kinnipidamiskohtadest vabanenud isikutega;

· konsultatsioonid erinevate sotsiaalteenuste osutamise küsimustes;  

· abistamine dokumentide, elamislubade, pensionide jmt vormistamisel. 

Vastavalt Sotsiaalhoolekande seadusele on eluasemeteenus üheks sotsiaalabi liigiks, mida osutatakse kriisiolukorda sattunud isikuile ajutise võimalusena leevendada selle tagajärgi. Sotsiaalhoolekande ülesandeks riiklikul kui ka kohaliku omavalitsuse tasandil on inimese väljatoomine raskest olukorrast seaduslike aktidega ettenähtud võimalustega ja viisil. Kriisiolukorda sattunud isikute probleemide lahendamisega peavad tegelema sotsiaaltöötajad selliste isikute ja perede resotsialiseerimise eesmärgil. Loodav keskus eluaseme võimaldamiseks peab olema Sotsiaalabiameti allüksuseks.

Sotsiaaleluruumi vajavate isikute hulk seisuga 01.06.2008 on 61 inimest, neist 15 inimest on vabanenud vanglast ning 19 inimest on välja tõstetud eluruumist kohtuotsusega või omaniku nõudel. 

Sotsiaaleluruumi taotletavate isikutena on tihtipeale alalist eluruumi mitteomavad isikud, Kodutute öömaja kliendid, kes vajavad kõrvalabi, et naasta ühiskonda. Praktika näitab, et nad ei ole võimelised iseseisvalt toime tulema eluruumi eest tasumise ja igapäevaste probleemide lahendamisega. Sotsiaaleluruumi taotlevad ka need isikud, kes kannatavad mitmete haiguste all (sh tuberkuloos) ning kelle paigutamisega ühiselamusse tekitavad nad ohu teistele  elanikele. Selliste isikute eraldamise võimalus ühielamus puudub. 

Samuti elavad ühiselamutes isikud, kes tervisliku seisundi tõttu peavad liikuma ratastoolil. Ühiselamutes olemasolevad tingimused, samuti üldkasutatavad kohad ei ole kohandatud selliste isikute vajaduste rahuldamiseks.

Ühtlasi taotlevad sotsiaaleluruumi vanglast vabanenud isikud.

Viru Maakohtu Kriminaalhooldusosakonnast saadud andmed näitavad, et teatud hulk isikuid vabaneb kinnipidamiskohast ennetähtaegselt ning üheks vabanemise tingimuseks on eluruumi olemasolu. Vanglate sotsiaaltöötajad teevad alati päring, milles paluvad kohliku omavalitsus teatada isiku eluruumi kohta ning talle eluruumi eraldamise võimalusest. Linna põhiliseks probleemiks on see, et puudub võimalus väljaspool järjekorda anda ennetähtaegselt vabanenutele eluruum ja luua tingimused nende rehabilitatsiooniks tänastes ühiselamu tingimustes. 

Analüüsides üürnike võlgnevusi ajavahemikul 2003-2007 võib tõdeda, et üle 3 kuu suurune üürivõlgnevus kannab üürnikel alalist iseloomu ning üürivõlgnevus on ühiselamu 237   isikul. SA Narva Linnaelamu andmeil 2007-2008 aastate lõikes on võlgnevuste tõttu ühiselamutest välja tõstetud 28 inimest. Käesoleval ajal on  kohtutäiturite menetluses 9 väljatõstmise asja. Kohtu menetluses on   11 asja üürilepingu lõpetamise ja võlgade sissenõudes. 

Sotsiaalmajutusüksuse rajamise  eesmärgiks  Narva linnas  on toimetulekuraskustega inimeste elutingimuste parandamine, kus omaosaluse nõue motiveerib elanikku oma elu kontrolli alla võtma ning pingutama. Öömajad on siiski ainult vältimatu sotsiaalabi vahend ja inimese tagasitoomine normaalsesse ellu on võimalik püsiva elukoha ja toetava sotsiaaltöö puhul.   Osutatavate sotsialteenuste hulka võivad kuuluda:

1. võlanõustamine, mille eesmärgiks on toimetulekuraskustesse sattunud isiku või pere toimetulekuvõime parandamine.

2. eluruumi tagamine sotsiaalmajutusüksuses, samuti isiku- ja kõrvalabi, psühholoogiline nõustamine. 

Eeldatav sihtgrupp on endised kodutud, võlgnevuste tõttu väljastõstetud isikud, öömaja kliendid, kinnipidamiskohtadest vabanenud, hoolekandeasutustest korrarikkumiste ja muudel põhjustel väljatõstetud isikud. Sotsiaalmajutusüksuses elamise teenus kannab ajutist iseloomu ja kestab senini, kuni on lahenenud isiku kriisiolukord. 

Käesoleva aja Narva linna sotsiaalpoliitika peab lähtuma sellest, et luua linnas mitmeastmeline resotsialiseerimise süsteem (öömaja-varjupaik, sotsiaalmajutusüksus-iseseisev elu - munitsipaaleluruum). 

Seoses sellega on esile kerkinud linnas vajadus asutada spetsialiseeritud keskus, kus on loodud kõik tingimused sotsiaalteenuste saamiseks, sh eluasemeteenus.

Umbkaudne hinnang näitab, et vastava hoolekande asutuse rajamine võib linnale maksma üle 50 miljoni krooni, mis on liiga suur koormus Narva linna eelarve jaoks. Palju ratsionaalsem variant on vastava riigihanke alusel rentida hanke võitja poolt pakutavaid ruume ja asutada selleks vastav asutus. Seoses sellega on vaja volitada Narva Linnavalitsust läbi töötama sotsiaalmajutusüksuse asutamise küsimus ning delegeerida Narva Linnavalitsusele riigihanke korraldamise õiguse Narva linnale sotsiaalmajutusüksuse vajadusteks sobivate ruumide rentimiseks. 

2. Õiguslikud alused

Kohaliku omavalitsuse seaduse § 22 lõike 2, § 35 lõike 1 ja Riigihangete seaduse § 10 lõike 1 punkti 2 alusel

3.Otsus

3.1. Volitada Narva Linnavalitsust sotsiaalmajutusüksuse asutamise küsimus läbi töötama ning esitama Narva Linnavolikogule asutamise otsuse vastuvõtmiseks vajalik dokumentatsioon.

3.2. Delegeerida Narva Linnavalitsusele riigihanke korraldamise õiguse Narva linnale sotsiaalmajutusüksuse vajaduseks sobivate ruumide rentimiseks

4. Rakendussätted

4.1 Otsus jõustub seadusega ettenähtud korras.

4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

Mihhail Stalnuhhin

